विलियम्सनको चौथो दोहोरो शतक
कप्तान केन विलियम्सनको बनाएको  दोहोरो शतकको सहयोगमा न्युजिल्यान्ड पाकिस्तानविरुद्धको दोस्रो टेस्टको तेस्रो दिन मंगलबार जितको स्थितिमा पुगेको छ ।
क्राइस्टचर्च — कप्तान केन विलियम्सनको बनाएको  दोहोरो शतकको सहयोगमा न्युजिल्यान्ड पाकिस्तानविरुद्धको दोस्रो टेस्टको तेस्रो दिन मंगलबार जितको स्थितिमा पुगेको छ ।यो विलियम्सनले आफ्नो खेल जीवनमा बनाएको चौथो दोहोरो शतक हो । तेस्रो दिनको समाप्तिमा न्युजिल्यान्ड ३ सय ५४ रनले अगाडि रहेको छ ।पाकिस्तानले आफ्नो दोस्रो इनिङ्स सुरु गर्दै एक विकेट गुमाएर ८ रन बनाएको छ । यसका लागि अडिल अली ७ र मोहम्मद अब्बास १ रन बनाएर खेलिरहेका छन् ।न्युजिल्यान्डले आफ्नो पहिलो इनिङ्समा ६ विकेट गुमाएर ६ सय ५९ रनको विशाल स्कोर खडा गरेको थियो । त्यसमा केन विलियम्सनले २ सय ३८ रन बनाए । यस्तै ड्यारल मिचेलले १ सय २ रन बनाए र नटआउट रहे । 